CELEX: 32018D1985
Language: sk
Date: 2018-12-13 00:00:00
Title: Vykonávacie rozhodnutie Komisie (EÚ) 2018/1985 z 13. decembra 2018, ktorým sa neschvaľuje Willaertia magna c2c maky ako účinná látka na použitie v biocídnych výrobkoch typu 11 (Text s významom pre EHP)

14.12.2018   
               
               
                  SK
               
               
                  Úradný vestník Európskej únie
               
               
                  L 317/27
               
            
         VYKONÁVACIE ROZHODNUTIE KOMISIE (EÚ) 2018/1985
         z 13. decembra 2018,
         ktorým sa neschvaľuje Willaertia magna c2c maky ako účinná látka na použitie v biocídnych výrobkoch typu 11
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (1), a najmä na jeho článok 9 ods. 1 písm. b),
         keďže:
         
                     (1)
                  
                  
                     Hodnotiaci príslušný orgán Francúzska dostal 17. marca 2014 žiadosť o schválenie mikroorganizmu Willaertia magna c2c maky ako účinnej látky v biocídnych výrobkoch typu 11, t. j. v konzervačných prostriedkoch na chladiace a spracovateľské systémy využívajúce kvapaliny, ako sú opísané v prílohe V k nariadeniu (EÚ) č. 528/2012.
                  
               
                     (2)
                  
                  
                     Hodnotiaci príslušný orgán Francúzska 15. marca 2017 predložil hodnotiacu správu spolu s jej závermi v súlade s článkom 8 ods. 1 nariadenia (EÚ) č. 528/2012.
                  
               
                     (3)
                  
                  
                     Výbor pre biocídne výrobky sformuloval 26. apríla 2018 stanovisko Európskej chemickej agentúry, pričom vzal do úvahy závery hodnotiaceho príslušného orgánu (2).
                  
               
                     (4)
                  
                  
                     Z tohto stanoviska vyplýva, že v prípade biocídnych výrobkov typu 11 obsahujúcich Willaertia magna c2c maky nemožno očakávať, že spĺňajú kritériá stanovené v článku 19 ods. 1 písm. b) nariadenia (EÚ) č. 528/2012. Najmä v prípade scenárov hodnotených v rámci posúdenia rizík pre ľudské zdravie sa zistili neprijateľné riziká a nebolo možné identifikovať žiadne bezpečné použitie. Okrem toho nebola dostatočne preukázaná prirodzená účinnosť Willaertia magna c2c maky na kontrolu Legionella pneumophila.
                  
               
                     (5)
                  
                  
                     Vzhľadom na stanovisko Európskej chemickej agentúry Komisia zastáva názor, že nie je vhodné schváliť Willaertia magna c2c maky na použitie v biocídnych výrobkoch typu 11.
                  
               
                     (6)
                  
                  
                     Opatrenia stanovené v tomto rozhodnutí sú v súlade so stanoviskom Stáleho výboru pre biocídne výrobky,
                  
               PRIJALA TOTO ROZHODNUTIE:
         
            Článok 1
            
               Willaertia magna c2c maky sa neschvaľuje ako účinná látka na použitie v biocídnych výrobkoch typu 11.
         
         
            Článok 2
            Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            V Bruseli 13. decembra 2018
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. EÚ L 167, 27.6.2012, s. 1.
         
            (2)  Stanovisko výboru pre biocídne výrobky k žiadosti o schválenie účinnej látky: Willaertia magna c2c maky, výrobok typu: 11, ECHA/BPC/206/2018, prijaté 26. apríla 2018.